A klímavédő aktivista egy kiszivárgott levélre reagált ezzel, négymillió ember előtt.

Greta Thunberg, a fiatal svéd aktivista is megosztotta azt a Politico-cikket, amely egy kiszivárgott levelezésre hivatkozva azt állítja: a magyar közmédiában csak engedéllyel lehet írni a klímavédő lányról és az Európai Unióról.

Lists like these should never exist. But since they do, I guess it’s an honour to be on them...

This shows the importance of democracy. Freedom of the press is non-negotiable. https://t.co/M21jdHXm0O — Greta Thunberg (@GretaThunberg) March 2, 2020

Thunberg Twitter-oldalán (amelyet nem mellesleg több mint 4 millióan követnek), azt írta az ügyről, hogy az ilyen listáknak nem szabadna létezniük, de ha már vannak, megtiszteltetésnek érzi, hogy szerepelhet rajtuk. Az aktivista hozzátette:

a sajtószabadság nem alku tárgya.

Az MTVA sajtóosztálya hétfő délután közleményben reagált a Politico által írtakra, azt hangsúlyozva, hogy "ismét összehangolt sajtótámadást intéztek - ezúttal külföldi segítséggel - a közmédia ellen", illetve szerintük „a közmédia a BBC szerkesztői és hírszerkesztési alapelveit követi”.